stanford-oval/wikipedia huggingface dataset:
Cult of Chucky

| Cult of Chucky |
| --- | --- |

Ohjaaja:  Don Mancini
Käsikirjoittaja:  Don Mancini
Tuottaja:  Ogden Gavanski
Säveltäjä:  Joseph LoDuca
Kuvaaja:  Michael Marshall
Leikkaaja:  Randy Bricker
Pääosat:   Brad Dourif  Fiona Dourif  Alex Vincent  Jennifer Tilly  Grace Lynn Kung  Elizabeth Rosen  Summer H. Howell 
Valmistustiedot
Valmistusmaa:  Yhdysvallat
Levittäjä:  Universal Studios Home Entertainment
Ensi-ilta:   2017-08-2424. elokuuta 2017 (Fright Festival)  2017-10-033. lokakuuta 2017 (DVD/Blu-ray)  
Kesto:  91 minuuttia
Alkuperäiskieli:  englanti
Edeltäjä:  Curse of Chucky
Aiheesta muualla
IMDb
Elonet
AllMovie
Infobox OKNimi-testi OK: 
Cult of Chucky on vuonna 2017 ensi-iltansa saanut yhdysvaltalainen kauhuelokuva, jonka on käsikirjoittanut ja ohjannut Don Mancini. Se on Child's Play-elokuvasarjan seitsemäs osa ja vuoden 2013 elokuvan Curse of Chucky jatko-osa. Sen pääosissa näyttelevät Brad Dourif, Fiona Dourif, Alex Vincent, Jennifer Tilly ja Summer H. Howell.
Cult of Chucky julkaistiin suoraan DVD- ja Blu-raylle 3. lokakuuta 2017. Se esitettiin Lontoon Fright Festival -juhlilla 24. elokuuta 2017.
Aiheesta muualla

Cult of Chucky Internet Movie Databasessa (englanniksi)
Chickamauga

| Chickamauga |
| --- | --- |
 Näkymä kaupungissa.
 Chickamaugan sijainti Walkerin piirikunnassa.
 Chickamauga
 Koordinaatit: 34°52′29″N, 85°17′34″W 
Valtio:   Yhdysvallat
Osavaltio:  Georgia
Piirikunta:  Walker
Väkiluku (2010):  3 101
 
 cityofchickamauga.org 
Infobox OKVirheellinen NIMI-arvo: 
Chickamauga on kaupunki Yhdysvaltojen Georgian osavaltion pohjoisosassa. Paikka tunnetaan esimerkiksi Yhdysvaltojen sisällissodan verisestä Chickamaugan taistelusta. Kaupungin asukasluku oli vuoden 2010 väestönlaskennan mukaan 3 101.
Maantiede

Chickamauga sijaitsee Georgian osavaltion pohjoisosassa Walkerin piirikunnassa noin 16 kilometrin päässä Tennesseen osavaltion vastaisesta rajasta. Lähin suuri kaupunki on Chattanooga Tennesseen puolella. Lähistöllä kohoaa Lookout Mountain -vuori.
Historia

Chickamauga on saanut nimensä sen aluetta aikanaan asuttaneiden tsikamagi-cherokeiden mukaan. Paikalliset cherokeet taistelivat yhdysvaltalaisten puolella creek-sodan aikana vuonna 1814 ja vuonna 1820 he rakennuttivat Walkerin piirikunnan ensimmäisen oikeustalon. Cherokeet päätyivät kuitenkin pakkosiirretyiksi muualle vuonna 1838 osana niin sanottua kyynelten tietä.
Cherokeiden pakkosiirtojen jälkeen Chickamaugassa vaikuttivat etenkin Lee- ja Gordon-suvut. Vuonna 1836 alueelle saapunut plantaasinomistaja James Gordon oli rakennuttanut paikalle myllyn, jonka yhteydessä toimi myös Chickamaugan ensimmäinen kauppa. Vuosina 1840–1847 rakennettiin puolestaan edelleen pystyssä oleva Gordon-Lee-kartano.
Yhdysvaltojen sisällissodan aikana Chickamauga tuli tunnetuksi sodan toiseksi verisimmästä taistelusta 18.-20. syyskuuta 1863. Kaikkiaan surmansa Chickamaugan taistelussa sai noin 34 000 etelävaltioiden ja pohjoisvaltioiden sotilasta. Monet Chickamaugan kaduista on nimetty molemmilla puolilla taistelleiden kenraalien mukaan. Vuonna 1888 kaupunkiin saapui rautatie ja Gordon Lee Memorial High School perustettiin vuonna 1927.
Talous

Chickamauga on matkailukohde. Kaupungissa on useita historiallisia kohteita ja sen keskustaa on uusittu 1900-luvun alun idyllin mukaiseksi. Monet paikallisista käyvät töissä Chattanoogassa. Kotitalouksien keskimääräiset vuotuiset ansiot Chickamaugassa vuosien 2013 ja 2017 välillä olivat 48 469 dollaria ja kaupungin asukkaista 18,3 % eli köyhyysrajan alapuolella.
Väestö

Chickamaugan asukasluku on kasvanut tasaisesti monien muiden Georgian kaupunkien tapaan. Vuoden 2010 väestönlaskennan mukaan sen asukasluku oli 3 101. Vuoden 2000 vastaava lukema oli 2 245. Vuoden 2018 arvio oli 3 155.
Chickamaugan taistelu.
Pk-yritys

Pk-yritys eli pieni tai keskikokoinen yritys on käsite, jolla kuvataan tyypillisesti alle 250 työntekijän yrityksiä. Ryhmään lasketaan kuuluvaksi alle 10 työntekijän mikroyritykset, 10-50 työntekijän pienet yritykset sekä keskisuuret 50–250 työntekijän yritykset. Valtaosa Suomen n. 295 000 yrityksestä oli vuonna 2020 pk-yrityksiä: alle 10 hengen yrityksiä on 93 prosenttia, joista suurin osa oli yksinyrittäjiä. Pk-yrityksiä suurempia suuryrityksiä oli vuonna 2020 ainoastaan 662 kappaletta.
Määritelmät

Pk-yrittäjyydestä käytetään Euroopan unionissa lyhennettä SME. Yhdysvalloissa pk-yrityksistä käytetään lyhennettä SMB. Yhdysvalloissa luokkaan luokitellaan Euroopasta poiketen alle 500 henkilön yritykset. Ranskassa pk-yrityksistä käytetään lyhennettä PME joka tarkoittaa Petites et Moyennes Enterprises. Euroopan unionin määritelmän mukaan pk-yritykset jaetaan kolmeen luokkaan:
Mikroyrityksiin, joissa on alle 10 työntekijää ja jonka liikevaihto on alle 2 miljoonaa euroa.
Pieniin yrityksiin, joissa on alle 50 työntekijää ja jonka liikevaihto on alle 10 miljoonaa euroa.
Keskikokoisiin yrityksiin, joissa on alle 250 työntekijää ja jonka liikevaihto on alle 50 miljoonaa euroa.
Monet EU-tukiohjelmat on suunnattu pienille ja keskisuurille yrityksille, joten siksi tieto kohderyhmään kuulumisesta voi olla tärkeä.
Toiminta > Euroopassa

Euroopan unionissa toimi vuonna 2014 yli 21 miljoonaa pk-yritystä, joisssa työskenteli 88,8 miljoonaa ihmistä. Noin 90 % yrityksistä kuului pk-yrityksiin ja niissä oli kaksi kolmasosaa työpaikoista. Euroopan unioni pitää pk-yritysten merkitystä suurena Euroopan taloudelle, talouskasvulle, kilpailukyvylle ja työllisyydelle. Suuren taloudellisen merkityksen vuoksi pk-yritykset ovat yksi EU-politiikan keskeisistä painopisteistä. Euroopan komissio on pyrkinyt edistämään yrittäjyyttä ja parantamaan pk-yritysten liiketoimintaympäristöä.
Toiminta > Pohjoismaissa > Tanskassa

Tanskan noin 300 000 yrityksestä vuonna 2019 oli noin 99 % pk-yrityksiä ja tanskalaisten yritysten työntekijöistä kaksi kolmasosaa työskentelee pk-yrityksissä. Tanskalaiset pk-yritykset työllistävät siis lähes miljoona ihmistä. Tanskalaisten mikroyritysten kansainvälisyys on rajallista, mutta keskisuuret yritykset ovat yhtä kansainvälistyneitä kuin suuret yritykset. Tanskassa pk-yritysten haasteet ovat erityisesti ammattitaitoisen ja korkeasti koulutetun työvoiman riittävyydessä. Monet tanskalaiset pk-yritykset ovat järjestäytyneet SMV Danmarkiin.
Toiminta > Pohjoismaissa > Suomessa

Suomessa toimi vuonna 2020 294 303 pk-yritystä. Määrä on ollut laskussa, sillä vuonna 2012 pk-yrityksiä oli vielä 315 566 kappaletta. Alle 10 työntekijän yrityksiä näistä oli 274 562 joista yksinyrittäjiä 194 000. Vuosina 2001–2019 pk-yrityksiin syntyi työpaikkoja 160 646 ihmiselle. Kaikkien suomalaisten yritysten liikevaihdosta 57,5 % syntyi pk-yrityksissä ja pk-sektorin osuus bruttokansantuotteesta on runsas 40 prosenttia. 115 000 yritystä on järjestäytynyt Suomen Yrittäjiin.
Aiheesta muualla

Pienten ja keskisuurten yritysten henkilöstön osuus 1993-2011 Findikaattori
Plaani Küläjärv

| Plaani Küläjärv |
| --- | --- |

Valtiot:  Viro
Maakunnat:  Võrumaa
Kunnat:  Rõugen kunta
Koordinaatit:  57°40′39″N, 27°04′35″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Piusa jõen valuma-alue
Laskujoki:  Piusa jõgi
Järvinumero:  VEE2145300
Mittaustietoja
Pinnankorkeus:  244,6 m  mpy. 
Pituus:  0,38 km 
Leveys:  0,26 km 
Rantaviiva:  3,525 m  
Pinta-ala:  23,3 ha  
Tilavuus:  0,0008 km³ 
Keskisyvyys:  3,3 m 
Suurin syvyys:  3,9 m 
Valuma-alue:  1,4 km² 
Saaria:  3 
 fiPlaani Küläjärv 
Küläjärv, tai erotukseksi Vällämäe Küläjärvestä myös Plaani Küläjärv, toisinaan myös Plaani järv tai Suurjärv, on järvi Virossa Võrumaassa Rõugen kunnassa. Järvi on Piusa jõen lähdejärvi.
Maantietoa

Järvi on 570 metriä pitkä, 380 metriä leveä ja sen pinta-ala on 23 hehtaaria. Sen keskisyvyys on 3,3 metriä ja syvimmillään se on 3,9 metriä syvä. Järven pohja on melko tasainen, mutta ympäristössä on korkeita mäkiä. Eteläpuolinen Plaanin kylä sijaitsee peltoineen tasalakisen mäen päällä. Järveen viettää koko etelärannan mittainen noin 20 metriä korkea jyrkkä rinne. Järven länsirannalla sijaitsee kaksi pientä metsäkukkulaa, joiden huiput ovat 20 metriä järven yläpuolella. Järven pohjoispuolella Villan kylä kohoaa Vaartsmäen takana Jaanimäellä yli 30 metrin korkeudelle vedenpinnasta. Villan kylän pellot viettävät järven rantaan. Sen sijaan Plaanin ja Kõomäen kylien pellot viettävät sinne vain osittain. Saaria on kolme ja niiden yhteispinta-ala on 0,9 hehtaaria. Suurin saarista sijaitsee poikittain järven pohjoispään lahdensuulla niin, että tämän ruovikkosaaren kummaltakin puolelta jää pienet salmet liikkumiseen järvenosasta toiseen. Pohjoisosa on ilmakuvissa vesikasvillisuuden peitossa . Läntisessä salmessa sijaitsee pienin luotomainen saari. Kolmas saari on suosaari, joka sijaitsee aivan etelärannan tuntumassa. Haanjan ja Ruusmäen välinen tie kulkee itärantoja seuraten ja tie ylittää Piusa jõen luusuan. Luusuassa sijaitsee yksinäinen tila, joka on järven rannoilla ainoa. Tiestä haarautuu Rõugeen johtava tie, joka seuraa pohjoisrantoja.
Luontoarvoja

Küläjärv luokitellaan limnologisesti lievästi dystrofiseksi järveksi, jossa järven vedessä on pienet humuspitoisuudet (vir. semidüstroofne tai poolhuumustoiteline, SD).
Historiaa

Suullinen traditio kertoo järvessä sijaitsevasta aikoinaan veden alle jääneestä kylästä sekä kalastajista, jotka ovat nähneet ja nostaneet järvestä sahattua puutavaraa. Lisäksi on pintaan noussut pohjassa seisoneita paaluja, joissa on ollut vielä verkonriekaleita kiinni. Aikoinaan eräs kalastaja huomasi veden alla seinän rakenteita ja siinä oviaukon. Järven itärannan vedenalaisella niemellä (!) on väitetty ollen paalujen varaan pystytettyjä asumuksia. Tarinoiden todenperäisyyttä tutkittiin vuonna 2002, mutta mitään tarinoissa kuvailuja vedenalaisia rakenteita ei löytynyt. Sen sijaan keskeltä järveä löytyi kahden metrin syvyydestä pohjaan työnnettyjä paaluja, jotka muodostivat kolme perinteistä katiskaa. Niitä on käytetty Baltiassa mesoliittiselta kaudelta lähes nykypäiviin asti rakenteeltaan ja materiaaliltaan samanlaisena.
Vesistösuhteita

Küläjärv sijaitsee Piusa jõen valuma-alueella siten, että sen on Piusa jõen lähdejärvi. Piusa jõgi laskee Pihkovanjärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Küläjärven pohjoisosaan tulee kolme pelto-ojaa. Koillisesta tulee oja Kalmatõ läte nimisestä lammesta, jonne on johdettu Villan muiden lampien vesi. Luoteesta tulee toinen oja, joka yhtyy Käärakun kylässä monesta eri ojasta. Ojien lähteenä on paikalliset lammet, joista Peräjärv on suurin. Kolmas oja on lyhyt kuivatusoja. Küläjärven laskuoja alkaa järven itärannasta ja se laskee 800 metrin päässä Alasjärveen. Ojalla on pudotusta 4,4 metriä. Koska Piusa jõgi saa alkunsa järvestä, voidaan laskuojaa kutsua Piusa jõeksi.
Huomautuksia

1 2 3 4  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Degerdal

Degerdal on kylä Kemiönsaaren kunnassa. Kylä sijaitsee Kemiön luoteisosassa meren rannalla.
Degerdalin kyläalue ulottuu mereltä etelään Stormossenin luonnonsuojelualueelle. Kylän rannikkoalue on tasaista peltomaata, jota halkoo puro Degerdalbäcken. Maasto kohoaa etelään kuljettaessa laajaksi metsäiseksi kallioalueeksi. Degerdalin asutus keskittyy peltolaakson itäreunan mäelle, jonka läpi kulkee Mjösundintie. Matala ja rehevöitynyt salmi Degerdalsundet erottaa Piisaaren muusta kylästä. Huomattava osa Degerdalin vanhasta rakennuskannasta on säilynyt. Uutta kesäasutusta on rakennettu vain Piisaareen.
Degerdal on ollut keskiajalla verrattain iso, kahdeksan maatilan kokoinen, kylä. Taloluku on laskenut 1600-luvulla kuuteen. Isojako toteutettiin kylässä 1787, jolloin kylässä oli myös kaksi torppaa, kaksi vesimyllyä ja tuulimylly. 1800- ja 1900-lukujen taitteessa kylään alkoi syntyä uusia asuintiloja ja kyläkanta tiivistyi. Degerdaliin perustettiin ensimmäinen suomenruotsalainen osuuskassa Buskas Andelskassa vuonna 1904. 1930-luvulla kylän torpat itsenäistyivät ja kylään perustettiin kaksi kauppaa. Kylä on sittemmin hiljentynyt ja kaupat ja osuuskassa lakkautettu.
Clodius

Clodius oli roomalainen nimi, rahvaanomaiseksi tarkoitettu muunnos Claudiuksesta. Clodiuksia:
Publius Clodius Pulcher, tasavallan aikainen poliitikko ja demagogi
Decimus Clodius Albinus, vastakeisari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Clodius”, voi hakea sivunnimihaulla, laajalla sivunnimihaulla tai tekstihaulla.
Chubut

Chubut tarkoittaa seuraavia asioita:
Chubutin maakunta, maakunta Etelä-Argentiinassa
Chubut, Chubutin maakunnan halki virtaava joki.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chubut”, voi hakea sivunnimihaulla, laajalla sivunnimihaulla tai tekstihaulla.
Chubby bunny

Mies pelaamassa Chubby bunny -peliä.
Chubby bunny (suomeksi ”Pullea pupu”) on peli, jossa kilpailijat laittavat suuhunsa yhden vaahtokarkin, sanovat ennalta määrätyn sanan tai lauseen ja jatkavat aina lisäämällä joka kierroksella yhden vaahtokarkin lisää suuhunsa. Vaahtokarkkeja ei saa niellä ja jos pelaaja ei pysty sanomaan sanaa tai lausetta selvästi, hän putoaa pelistä.
Chubby bunny -leikin tiedetään aiheuttaneen ainakin kaksi kuolemaa. Ensimmäisen kuolonuhrin, 12-vuotiaan Catherine "Casey" Fishin, vanhemmat saivat koululta korvauksena 2 miljoonaa Yhdysvaltain dollaria.
Chubby Checker

| Chubby Checker |
| --- | --- |
 Chubby Checker esiintymässä vuonna 2005.
Henkilötiedot
Koko nimi:  Ernest Evans
Syntynyt: 3. lokakuuta 1941 (ikä 83) Spring Gully, Etelä-Carolina
Ammatti:  laulaja
Muusikko
Taiteilijanimi:  Chubby Checker
Laulukielet:  englanti
Aktiivisena:  1959–
Tyylilajit:  rhythm and blues, rock and roll
Levy-yhtiöt:  Parkway MCA
Aiheesta muualla
Kotisivut
  [ Muokkaa Wikidatassa ] [ ohje ]  
Chubby Checker (syntymänimeltään Ernest Evans) (s. 3. lokakuuta 1941 Spring Gully, Etelä-Carolina) on yhdysvaltalainen laulaja. Hänet tunnetaan laajasti twistin saattamisesta suosioon. Checkerin tunnetuin kappale lienee vuonna 1961 julkaistu ”Let’s Twist Again”.
Pirjo Ahonen

| Mitalit> Maa:   Suomi.Naisten jääkiekko.MM-kilpailut  | Mitalit> Maa:   Suomi.Naisten jääkiekko.MM-kilpailut  | Mitalit> Maa:   Suomi.Naisten jääkiekko.MM-kilpailut  | Maa:   Suomi> Naisten jääkiekko. |
| --- | --- | --- | --- |
|  Pronssia | Suomi 1999 | jääkiekko |  |
Pirjo Hannele Ahonen (ent. Blomqvist, o.s. Nieminen, s. 5. marraskuuta 1970 Jyväskylä) on suomalainen jääkiekkoilija ja jääpalloilija. Hän on pelannut myös kaukalopalloa.
Jääkiekossa Ahonen kuului pronssia saavuttaneeseen Suomen maajoukkueeseen Suomessa järjestetyissä MM-kilpailuissa 1999. Lisäksi hän pelasi neljänneksi sijoittuneessa Suomen joukkueessa Salt Lake Cityn olympialaisissa 2002. Jääkiekossa Ahosen pelipaikka oli puolustaja. Hän pelasi jääkiekkoa seuroissa Ilves, Jyp ja Kalpa.
Jääpallossa Ahonen on edustanut seuroja JPS, Botnia, ToPV, Veiterä ja Kampparit. Maajoukkueessa hän on pelannut 63 A-maaottelua. Hänet on valittu vuoden naispelaajaksi vuosina 2005, 2007 ja 2012.
Daníel Bjarnason

Daníel Bjarnason (s. 26. helmikuuta 1979) on islantilainen säveltäjä ja kapellimestari. Hänellä on ollut Muziekgebouw Frits Philips Eindhovenin ja Islannin sinfoniaorkesterin residenssit. Häneltä ovat tilanneet teoksia muiden muassa Los Angelesin filharmonikot, Cincinnatin sinfoniaorkesteri, Rambert Dance Company, Britten Sinfonia, Jennifer Koh, So Percussion, Calefax ja Calder Quartet. Daníel sävelsi ensimmäisen oopperansa (Brothers) Den Jyske Operalle (Aarhus); teos kantaesitettiin elokuussa 2017 Aarhusin ollessa Euroopan kulttuuripääkaupunkina. Teos perustuu Susanne Bierin elokuvaan Veljekset, ja sen kantaesityksen johti Kasper Holten. Lavasuunnittelijana toimi Steffen Aarfing ja libretistinä Kerstin Perski. Muiden teosten joukossa on viulukonsertto, joka myös kantaesitettiin vuonna 2017 Pekka Kuusiston toimiessa viulusolistina ja Gustavo Dudamelin johtaessa Islannin sinfoniaorkesteria.
Daníelin teosten esityksiä ovat johtaneet sellaiset kapellimestarit kuin Esa-Pekka Salonen, Gustavo Dudamel, John Adams, James Conlon, André de Ridder, Louis Langree ja Ilan Volkov. Säveltäjä on tehnyt yhteistyötä myös taidemusiikin ulkopuolella sellaisten muusikoiden kuin Sigur Rósin, Brian Enon ja Ben Frostin kanssa. Kapellimestarina Daníel on toiminut kapellimestarina muiden muassa Los Angelesin filharmonikkojen, BBC:n filharmonikkojen, Islannin sinfoniaorkesterin, Tokion sinfoniaorkesterin, Toronton sinfoniaorkesterin, Ulsterin orkesterin, Sinfonietta Cracovia ja Islannin oopperan kanssa.
Daníel on saanut useita Islannin musiikkipalkintoja. Vuonna 2013 hän jakoi Edda-palkinnon Ben Frostin kanssa musiikista Baltasar Kormákurin ohjaamaan elokuvaan Syvyys (Djúpið). Undir trénu -elokuvan musiikki toi Daníelille Harpa-palkinnon.
Daníel opiskeli pianonsoittoa, säveltämistä ja orkesterinjohtoa Reykjavíkissa. Hän aloitti pianonsoiton lapsena ja oman musiikin tekemisen 17-vuotiaana. Tärkeitä säveltäjiä hänelle olivat opiskeluaikoina Modest Mussorgski ja Dmitri Šostakovitš. Hän jatkoi orkesterinjohdon opintojaan Freiburgin musiikkikorkeakoulussa. Hän on Bedroom Community -nimisen levy-yhtiön ja kollektiivin jäsen. Hänen kustantajanaan on toiminut Edition Peters.
Aiheesta muualla

Viralliset sivut (Arkistoitu – Internet Archive) (englanniksi)
Harrison Parrott: Daníel Bjarnason (englanniksi)
Clodio

Clodio kuvattuna 1700-luvun mitaliin.
Clodio tai Chlodio (myös Chlogio, Chlodion tai Klaudio, noin 395 – 447 tai 449) oli saalilaisten frankkien kuningas, jota pidetään merovingien dynastian perustajana. Legendojen mukaan Clodion isä oli herttua Faramund ja äiti Thüringenin Argotta. 
Kaikki tiedot Clodiosta perustuvat kahden keskiaikaisen kirjailijan, Gregorius Toursilaisen ja Sidonius Apollinariksen kirjoituksiin.
Clodion heimo tunnustautui Rooman vasalleiksi, ja he levittäytyivät etelämmäs Galliaan, kunnes saavuttivat Cambrain. Aëtius löi saalilaiset frankit vuonna 431 Arrasissa ja pysäytti heidän etenemisensä. Clodio kokosi kuitenkin pian uudet joukot, joiden avulla valloitti Cameracumin kaupungin. Lopulta Clodio onnistui valloittamaan kaikki maat Somme-joelle asti ja teki Tournaista saalilaisten frankkien pääkaupungin. Clodio kuoli joskus vuosien 447 ja 449 välillä, ja valta siirtyi hänen seuraajalleen Merovechille. Ei tiedetä, oliko Merovech Clodion poika tai sukulainen vai joku muu heimon päällikkö, joka nousi johtavaan asemaan.
Christine Schäfer

Christine Schäfer (s. 3. maaliskuuta 1965) on saksalainen oopperalaulaja, äänialaltaan sopraano.
Schäfer pääsi Berliinin taideyliopistoon ja opiskeli sittemmin pääopettajanaan pitämänsä Ingrid Figurin sekä Arleen Augerin ja Aribert Reimannin johdolla. Hän osallistui myös Dietrich Fischer-Dieskaun ja Sena Jurinacin pitämille mestarikursseille. Schäfer teki resitaalidebyyttinsä Berliner Festspielessä vuonna 1988 tulkitsemalla Reimannin laulusarjan Nacht-Räume. Hän on sittemmin laulanut muiden muassa Gächinger Kantorein, Windsbacher Knabenchorin, Stuttgarter Hymnus-Chorknabenin, RIAS Kammerchorin, Kölnin kamariorkesterin, Amsterdam Sinfoniettan ja Musica Antiqua Kölnin kanssa. Kapellimestareita, joiden kanssa Schäfer on tehnyt yhteistyötä, ovat olleet muiden muassa Seiji Ozawa, Charles Mackerras, Uwe Gronostay, Wolfgang Schäfer, Leopold Hager, Nikolaus Harnoncourt, Simon Rattle ja Helmuth Rilling.
Oopperadebyyttinsä Schäfer teki vuonna 1991 Papagenan roolissa Wolfgang Amadeus Mozartin Taikahuilussa Brysselin La Monnaiessa. Pian hän esitti myös Paminan roolin saman teoksen esityksessä Salzburgissa. Lisäksi hänet nähtiin Zerlinan roolissa Don Giovannissa ja Gildan roolissa Giuseppe Verdin Rigolettossa Bernissä sekä Alban Bergin Lulun nimiroolissa Innsbruckissa Brigitte Fassbaenderin lavaohjauksella.
Yhdysvaltain-debyyttinsä Schäfer teki San Franciscon oopperassa sen Strauss-festivaalin aikana vuonna 1993. Silloin hän esiintyi Sophiena Ruusuritarissa ja Zdenkana Arabellassa Houston Grand Operassa Christoph Eschenbachin johtamissa esityksissä. Metropolitan-oopperan-debyyttinsä New Yorkissa hän teki kaudella 2000–2001. Erään arvostustaan lisänneen esiintymisen hän teki Peter Mussbachin kiistellyssä Lulun tuotannossa Salzburger Festspielessä vuonna 1995. Hän palasi festivaalille kaksi vuotta myöhemmin, tällä kertaa Konstanzen roolissa Mozartin Ryöstö Seraljista -teoksessa. Muita rooleja, joissa Schäfer on esiintynyt, ovat olleet Gaetano Donizettin Lucia di Lammermoorin nimirooli, Elisa Il re pastoressa (Mozart), Tytania Kesäyön unelmassa (Britten), Infantin Der Zwergissä (Zemlinsky) ja Zerbinetta Ariadne auf Naxosissa (R. Strauss). Hän on esiintynyt myös Reimannin oopperassa Bernarda Albas Haus.
Schäferiä kuullaan useilla levyillä Graham Johnsonin Schubert-sarjassa Hyperion Recordsilla. Samalla levy-yhtiölle hän levytti Johnsonin kanssa sooloresitaalin Robert Schumannin lauluista.
Aiheesta muualla

Viralliset sivut (Arkistoitu – Internet Archive) (englanniksi)
Christine Schäfer Internet Movie Databasessa. (englanniksi)
Degernesin kirkko

| Degernesin kirkko Degernes kirke |
| --- | --- |
 Kirkko vuonna 2007.
Sijainti:  Rakkestad, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1863
Suunnittelija:  Christian H. Grosch
Materiaali:  tiili
Istumapaikkoja:  350
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Degernesin kirkko (norj. Degernes kirke) on Rakkestadin kunnassa Østfoldin läänissä Norjassa sijaitseva tiilinen pitkäkirkko vuodelta 1863.
Aiheesta muualla

Kuvia tai muita tiedostoja aiheesta Degernesin kirkko Wikimedia Commonsissa
Chlorellaceae

| Chlorellaceae |
| --- | --- |
 Chlorella vulgaris
Tieteellinen luokittelu
Domeeni::  Aitotumaiset Eucarya
Kunta::  Kasvikunta Plantae
Kaari::  Viherlevät Chlorophyta
Luokka::  Trebouxiophyceae
Lahko::  Chlorellales
Heimo::  Chlorellaceae  Brunnthaler
Katso myös
   Chlorellaceae Wikispeciesissä   Chlorellaceae Commonsissa 
Infobox OKNimi-testi OK: 
Chlorellaceae on Chlorellales-lahkoon kuuluva leväheimo. Heimoon kuuluu joitain tärkeitä ihmisillä ja tuotantoeläimillä esiintyviä patogeenejä, kuten Prototheca zopfii. Chlorellaceae-heimon kenties tunnetuin suku on Klorella (Chlorella). [lähde? ]
Aiheesta muualla

Taksonomia AlgaeBasessa
iNaturalist: Heimo Chlorellaceae
Global Biodiversity Information Facility (GBIF): Chlorellaceae (englanniksi)
UniProt: Taxonomy - Chlorellaceae (englanniksi)
National Center for Biotechnology Information (NCBI): Chlorellaceae (englanniksi)